smcproject/ml-wiki-sentences huggingface dataset:
ഇത് വിക്ടർ താഴ്വര യിൽ, സാൻ ബർണാർഡിനോ നഗരകേന്ദ്രത്തിന് 35 മൈൽ (56 കിലോമീറ്റർ) വടക്കായി സ്ഥിതിചെയ്യുന്നു.
മോജേവ് മരുഭൂമിയുടെ ഈ ഭാഗം സവിശേഷവും മിതമായ കാലാവസ്ഥാ പ്രത്യേകതകൾ കാരണായി “ഹൈ ഡെസേർട്ട്” എന്ന് വിളിക്കപ്പെടുന്നു.
2015 ലെ ജനസംഖ്യാ കണക്കെടുപ്പു പ്രകാരം ഈ നഗരത്തിലെ ജനസംഖ്യ 92,755 ആയിരുന്നു.
ഹെലൻ സെക്സ്റ്റൺ ഇംഗ്ലീഷ് വിലാസം https://ml.wikipedia.org/wiki/Helen_Sexton
ഹന്ന മേരി ഹെലൻ സെക്സ്റ്റൺ (21 ജൂൺ 1862 - 12 ഒക്ടോബർ 1950) ഹെലൻ സെക്സ്റ്റൺ എന്നറിയപ്പെടുന്ന, ഒരു ഓസ്ട്രേലിയൻ സർജനായിരുന്നു.
മെൽബണിലെ ഔദ്യോഗിക ജീവിതത്തിൽ നിന്ന് വിരമിച്ച ശേഷം, ഒന്നാം ലോകമഹായുദ്ധസമയത്ത് അവർ ഫ്രാൻസിൽ ഒരു ഫീൽഡ് ഹോസ്പിറ്റൽ തുറന്നു.
ഹന്ന മേരി ഹെലൻ സെക്സ്റ്റൺ 1862 ജൂൺ 21 ന് ഓസ്ട്രേലിയിലെ മെൽബണിൽ ജനിച്ചു.
1854-ൽ അയർലണ്ടിലെ ലിമെറിക്കിൽ നിന്ന് കുടിയേറിയ മരിയ, ഡാനിയൽ സെക്‌സ്റ്റൺ ദമ്പതികൾക്ക് ജനിച്ച അഞ്ച് മക്കളിൽ ഇളയവളായിരുന്നു സെക്സ്റ്റൺ.
കാൾട്ടണിന്റെ പ്രാന്തപ്രദേശത്തുള്ള വിദ്യാലയത്തിൽ ചേർന്ന് വൈദ്യശാസ്ത്രം പഠിക്കാൻ പദ്ധതിയിട്ടെങ്കിലും മെൽബൺ സർവകലാശാലയിലെ മെഡിക്കൽ വിദ്യാലയം സ്ത്രീകളെ പ്രവേശിപ്പിക്കാത്തതിനാൽ പകരം യൂണിവേഴ്‌സിറ്റി ഓഫ് ആർട്‌സിൽനിന്ന് അവർ ബിരുദം നേടി.
സെക്സ്റ്റണും ഒരു സഹപാഠിയായ ലിലിയൻ ഹെലൻ അലക്സാണ്ടറും ഈ വിഷയത്തിൽ സർവ്വകലാശാലാ കൗൺസിലിന് അപേക്ഷ നൽകിയതോടെ 1887 മാർച്ചിൽ മെഡിക്കൽ വിദ്യാലയം  വിദ്യാർത്ഥിനികൾക്കായി അതിന്റെ വാതിലുകൾ തുറന്നു.
1892-ൽ എം.ബി.ബി.എസ്. ബിരുദം കരസ്ഥമാക്കിയ  സെക്‌സ്റ്റൺ, മെൽബൺ സർവ്വകലാശാലയിലെ മെഡിക്കൽ വിദ്യാലയത്തിൽനിന്ന് വൈദ്യശാസ്ത്ര ബിരുദം നേടിയ മൂന്നാമത്തെ വനിതയയെന്ന നിലയിൽ ശ്രദ്ധേയത നേടി.
അക്കാലത്തെ മിക്ക ആശുപത്രികളും വനിതാ ഡോക്ടർമാരെ നിയമിക്കാൻ വിമുഖത കാണിച്ചതിനാൽ, 1896-ൽ ക്വീൻ വിക്ടോറിയ ഹോസ്പിറ്റൽ ഫോർ വുമൺ ആൻഡ് ചിൽഡ്രൻ എന്ന സ്ഥാപനത്തിന്റെ സഹസ്ഥാപകയായിരുന്ന കോൺസ്റ്റൻസ് സ്റ്റോൺ എന്ന വനിതയുടെ നേതൃത്വത്തിൽ സെക്സ്റ്റൺ ഒരു കൂട്ടം വനതകളെ  സംഘടിപ്പിച്ചു.
1899-ൽ ഈ ആശുപത്രിയുടെ നിർമ്മാണം പൂർത്തിയായി തുറന്ന് പ്രവർത്തിച്ചപ്പോൾ സെക്സ്റ്റൺ അവിടെ ശസ്ത്രക്രിയാ  വിഭാഗത്തിൻറെ മേധാവിയായി നിയമിക്കപ്പെടുകയും 1908 വരെ അവർ ആ സ്ഥാനത്ത് തുടരുകയും ചെയ്തു.
1899-ൽ, റോയൽ വിമൻസ് ഹോസ്പിറ്റലിലെ ഒരു ഓണററി ഗൈനക്കോളജിക്കൽ സർജനായി അവർ ചേർന്നുവെങ്കിലും ആരോഗ്യപ്രശ്നങ്ങൾ കാരണം 1910-ൽ വിരമിക്കാൻ നിർബന്ധയായി.
1911-ൽ സെക്സ്റ്റൺ യൂറോപ്പിലേക്ക് താമസം മാറി.
ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോൾ, ബ്രിട്ടീഷ് സൈന്യം അവരുടെ വൈദ്യശാസ്ത്ര പരമായ  സേവനങ്ങൾ നിരസിച്ചതിനെത്തുടർന്ന്, ഓസ്‌ട്രേലിയിലെ തൻറെ സഹപ്രവർത്തകരുടെ സാമ്പത്തിക സഹായത്തോടെ അവർ പാരീസിന് സമീപം ഒരു ടെന്റഡ് ഫീൽഡ് ഹോസ്പിറ്റൽ സ്ഥാപിച്ചു.
ആശുപത്രിയെ ഫ്രഞ്ച് സർക്കാർ ഒരു സൈനിക ആശുപത്രിയായി അംഗീകരിച്ചതോടെ സെക്സ്റ്റണിന് ഫ്രഞ്ച് സൈന്യത്തിനുള്ളിലെ മേജർ പദവി ലഭിച്ചു.
പിന്നീട് യുദ്ധം തുടർന്നുകൊണ്ടിരിക്കവേ, പാരീസിലെ ഒരു സൈനിക ആശുപത്രിയായ Val-de-Grâce ൽ ജോലി ചെയ്ത അവർ, അവിടെ ഡോക്ടർമാരോടൊപ്പം പ്രധാനമായും യുദ്ധത്തിൽ പരിക്കേറ്റ സൈനികർക്ക് പുനർനിർമ്മാണ ശസ്ത്രക്രിയകൾ നടത്തി.
അവളുടെ ബഹുമാനാർത്ഥം കാൻബെറ പ്രാന്തപ്രദേശമായ കുക്കിലെ സെക്സ്റ്റൺ സ്ട്രീറ്റിന് അവരുടെ പേര് നൽകി.
സെക്സ്റ്റൺ 1917-ൽ മെൽബണിലേക്ക് മടങ്ങിയെത്തിയെങ്കിലും 1919-ൽ വീണ്ടും യൂറോപ്പിലേക്ക് പോകുകയും ഒടുവിൽ ഫ്ലോറൻസിൽ സ്ഥിരതാമസമാക്കുകയും ചെയ്തു.
പിൽക്കാല  ജീവിതത്തിൽ സന്ധിവാതവും പാർക്കിൻസൺസ് രോഗവും അലട്ടിയ അവർ 1950 ഒക്ടോബർ 12-ന് ലണ്ടനിൽ വച്ച് അന്തരിച്ചു.
ഹെലൻ സ്റ്റോക്കർ ഇംഗ്ലീഷ് വിലാസം https://ml.wikipedia.org/wiki/Helene_St%C3%B6cker Helene Stöcker
ഒരു ജർമ്മൻ ഫെമിനിസ്റ്റും സമാധാനവാദിയും ജെൻഡർ ആക്ടിവിസ്റ്റുമായിരുന്നു ഹെലൻ സ്റ്റോക്കർ (ജീവിതകാലം, 1869 നവംബർ 13, വുപെർട്ടലിൽ - 24 ഫെബ്രുവരി 1943).
ഒരു കാൽവിനിസ്റ്റ് കുടുംബത്തിലാണ് സ്റ്റോക്കർ വളർന്നത്.
യുക്തിക്കും ധാർമ്മികതയ്ക്കും പ്രാധാന്യം നൽകികൊണ്ട് പെൺകുട്ടികൾക്കായുള്ള ഒരു സ്കൂളിൽ ചേർന്നു.
വിദ്യാഭ്യാസം തുടരാൻ അവർ ബെർലിനിലേക്ക് പോയി.
തുടർന്ന് ബെർൺ സർവകലാശാലയിൽ പഠിച്ചു.
അവിടെ ഡോക്ടറേറ്റ് നേടിയ ആദ്യത്തെ ജർമ്മൻ വനിതകളിൽ ഒരാളായി.
1905-ൽ അവർ ലീഗ് ഫോർ ദി പ്രൊട്ടക്ഷൻ ഓഫ് മദേഴ്‌സ് (ബണ്ട് ഫോർ മട്ടേഴ്‌ഷട്ട്സ്, ബി.എഫ്.എം) സ്ഥാപിക്കാൻ സഹായിച്ചു.
അവർ ഓർഗനൈസേഷന്റെ മാസികയായ മട്ടേഴ്‌ഷട്ട്സ് (1905-1908), തുടർന്ന് ഡൈ ന്യൂ ജനറേഷൻ (1906–1932) എന്നിവയുടെ പത്രാധിപരായി.
1909-ൽ സ്വവർഗരതിയെ കുറ്റകരമാക്കുന്ന നിയമത്തിൽ ലെസ്ബിയൻ സ്ത്രീകളെ ഉൾപ്പെടുത്തുന്നതിൽ നിന്ന് ജർമ്മൻ പാർലമെന്റിനെ വിജയകരമായി സ്വാധീനിക്കാൻ മാഗ്നസ് ഹിർഷ്ഫെൽഡിനോടൊപ്പം ചേർന്നു.
നിയമാനുസൃതം വിവാഹം ചെയ്‌തിട്ടില്ലാത്തവരുടെ കുട്ടികളുടെ തുല്യത, അലസിപ്പിക്കൽ നിയമവിധേയമാക്കൽ, ലൈംഗിക വിദ്യാഭ്യാസം എന്നിവയെല്ലാം സ്റ്റോക്കറുടെ സ്വാധീനമുള്ള പുതിയ തത്ത്വചിന്തയെ അനുകൂലിച്ചു.
പുരുഷന്മാരും സ്ത്രീകളും തമ്മിൽ ആഴത്തിലുള്ള ബന്ധം സൃഷ്ടിക്കുന്നതിലൂടെ ഒടുവിൽ സ്ത്രീകളുടെ രാഷ്ട്രീയ സാമൂഹിക സമത്വം കൈവരിച്ചു.
ഒന്നാം ലോകമഹായുദ്ധസമയത്തും വെയ്മർ കാലഘട്ടത്തിലും, സ്റ്റോക്കറുടെ താൽപ്പര്യം സമാധാന പ്രസ്ഥാനത്തിലെ പ്രവർത്തനങ്ങളിലേക്ക് മാറി.
1921-ൽ ബിൽതോവനിൽ, കീസ് ബോകെ, വിൽഫ്രഡ് വെല്ലോക്ക് എന്നിവർ ചേർന്ന്, പാക്കോ ("സമാധാനം" എന്നതിന്റെ എസ്പെറാന്റോ വാക്ക്) എന്ന പേരിൽ ഒരു സംഘടന സ്ഥാപിച്ചു.
പിന്നീട് അത് വാർ റെസിസ്റ്റേഴ്സ് ഇന്റർനാഷണൽ (ഇന്റർനാഷണൽ ഡെർ ക്രീഗ്സ്ഡിയൻസ്റ്റ്ഗെഗ്നർ, WRI) എന്നറിയപ്പെട്ടു.
വെയ്മർ ലൈംഗിക പരിഷ്കരണ പ്രസ്ഥാനത്തിലും അവർ വളരെ സജീവമായിരുന്നു.
സ്ത്രീകൾക്കും പുരുഷന്മാർക്കും ഗർഭനിരോധനം, വിവാഹ ഉപദേശം, ചിലപ്പോൾ ഗർഭഛിദ്രം, വന്ധ്യംകരണം എന്നിവയ്‌ക്കായി പോകാവുന്ന നിരവധി ലൈംഗികാരോഗ്യ ക്ലിനിക്കുകൾ ബണ്ട് ഫർ മട്ടർഷൂട്ട്സ് സ്‌പോൺസർ ചെയ്‌തു.
1929 മുതൽ 1932 വരെ, ഗർഭച്ഛിദ്രാവകാശങ്ങൾക്കായി അവർ അവസാനമായി ഒരു നിലപാട് സ്വീകരിച്ചു.
1930 ഡിസംബർ 31-ന് പുറപ്പെടുവിച്ച ഒരു പേപ്പൽ എൻസൈക്ലിക്കിന് ശേഷം, കാസ്റ്റി കൺനൂബി, സന്താനോല്പാദനം ഉദ്ദേശിക്കാതെയുള്ള ലൈംഗികതയെ അപലപിച്ചു.
സമൂലമായ ലൈംഗിക പരിഷ്കരണ പ്രസ്ഥാനം സോഷ്യലിസ്റ്റ്, കമ്മ്യൂണിസ്റ്റ് പാർട്ടികളുമായി സഹകരിച്ച് ഗർഭച്ഛിദ്രം നിരോധിക്കുന്ന ഖണ്ഡിക 218 ന് എതിരെ ഒരു അന്തിമ പ്രചാരണം ആരംഭിച്ചു.
ആത്യന്തികമായി പരാജയപ്പെട്ട ഒരു കാമ്പെയ്‌നിൽ സ്റ്റോക്കർ അവരുടെ പ്രതീകാത്മക ശബ്ദം ചേർത്തു.
ജർമ്മനിയിൽ നാസികൾ അധികാരത്തിൽ വന്നപ്പോൾ, നാസികൾ ഓസ്ട്രിയ ആക്രമിച്ചപ്പോൾ സ്റ്റോക്കർ ആദ്യം സ്വിറ്റ്സർലൻഡിലേക്കും പിന്നീട് ഇംഗ്ലണ്ടിലേക്കും പലായനം ചെയ്തു.
സ്റ്റോക്കർ സ്വീഡനിലെ ഒരു PEN എഴുത്തുകാരുടെ സമ്മേളനത്തിൽ പങ്കെടുക്കുകയായിരുന്നു, യുദ്ധം പൊട്ടിപ്പുറപ്പെട്ടപ്പോൾ നാസികൾ നോർവേ ആക്രമിക്കുന്നതുവരെ അവിടെ തുടർന്നു, ആ സമയത്ത് അവൾ ട്രാൻസ്-സൈബീരിയൻ റെയിൽവേയിൽ ജപ്പാനിലേക്ക് പോയി.
ഒടുവിൽ 1942-ൽ അമേരിക്കയിൽ എത്തി.
അവൾ ഒരു അപ്പാർട്ട്മെന്റിലേക്ക് മാറി.
NYC-യിലെ റിവർസൈഡ് ഡ്രൈവിൽ 1943-ൽ ക്യാൻസർ ബാധിച്ച് മരിച്ചു.
കുറിപ്പുകൾ അവലംബം Atina Grossmann: Reforming Sex: The German Movement for Birth Control and Abortion Reform, 1920-1950.
Oxford University Press, Oxford, 1995.
ISBN 0-19-512124-4 Christl Wickert: Helene Stöcker 1869 - 1943.
Frauenrechtlerin, Sexualreformerin und Pazifistin.
Dietz Verlag, Bonn, 1991.
ISBN 3-8012-0167-8 Gudrun Hamelmann: Helene Stöcker, der 'Bund für Mutterschutz' und 'Die Neue Generation'.
Haag Verlag, Frankfurt am Main, 1998.
ISBN 3-89228-945-X Rolf von Bockel: Philosophin einer "neuen Ethik": Helene Stöcker (1869-1943).
ISBN 3-928770-47-0 Annegret Stopczyk-Pfundstein: Philosophin der Liebe.
Helene Stöcker.
BoD Norderstedt, 2003.
ISBN 3-8311-4212-2 കൂടുതൽ വായനയ്ക്ക് Edward Ross Dickinson, Sex, Freedom, and Power in Imperial Germany, 1880–1914 , Cambridge University Press, 2014.
ISBN 1-1074-7119-2
ഹെലൻ ഹണ്ട് ജാക്സൺ ഇംഗ്ലീഷ് വിലാസം https://ml.wikipedia.org/wiki/Helen_Hunt_Jackson
ഹെലൻ ഹണ്ട് ജാക്സൺ (തൂലികാ നാമം, H.H.; ഒക്ടോബർ 15, 1830 - ഓഗസ്റ്റ് 12, 1885) തദ്ദേശീയ അമേരിക്കൻ ജനതയ്ക്ക് അമേരിക്കൻ ഐക്യനാടുകളുടെ ഭരണകൂടത്തിൽനിന്നും മെച്ചപ്പെട്ട പെരുമാറ്റം സ്ഥാപിച്ചുകിട്ടുന്നതിനായി പ്രവർത്തിച്ച ഒരു അമേരിക്കൻ കവയിത്രിയും എഴുത്തുകാരിയുമായിരുന്നു.
എ സെഞ്ച്വറി ഓഫ് ഡിസ്ഹോണർ (1881) എന്ന തൻറെ പുസ്തകത്തിലൂടെ സർക്കാരിന്റെ പ്രവർത്തനങ്ങളുടെ പ്രതികൂലഫലങ്ങൾ വിവരിച്ചിരുന്നു.
മെക്സിക്കൻ-അമേരിക്കൻ യുദ്ധത്തെത്തുടർന്ന് തെക്കൻ കാലിഫോർണിയയിൽ അധിവസിച്ചിരുന്ന തദ്ദേശീയ അമേരിക്കക്കാരുടെ മേലുള്ള മോശമായ പെരുമാറ്റത്തെക്കുറിച്ച് റമോണ (1884) എന്ന തന്റെ നോവലിൽ അവർ നാടകീയമായി ആവിഷ്കരിക്കുകയും അവർ അവതരിപ്പിച്ച വിഷയം വ്യാപകമായ ജനശ്രദ്ധ നേടുകയും ചെയ്തു.
വാണിജ്യപരമായി ജനപ്രീതി നേടിയ ഈ കൃതി ഏറ്റവും കുറഞ്ഞതു 300 തവണയെങ്കിലും പുനഃപ്രസിദ്ധീകരണം ചെയ്യപ്പെടുകയും, ഇതിലെ രാഷ്ട്രീയമായ ഉള്ളടക്കത്തേക്കാളുപരി മിക്ക വായനക്കാർക്കും ഇതിലെ കാൽപ്പനികവും മനോഹരവുമായ അവതരണ ശൈലി ഇഷ്ടപ്പെടുകയും ചെയ്തു.
വളരെയേറെ പ്രശസ്തമായിരുന്ന ഈ നോവലിൽ വിവരിച്ചിരുന്ന തെക്കൻ കാലിഫോർണിയയിലെ പ്രദേശങ്ങളിലേയ്ക്കു പല വിനോദ സഞ്ചാരികളും ആകർഷിക്കപ്പെട്ടിരുന്നു.
മസാച്ച്യുസെറ്റ്സിലെ ആംഹേസ്റ്റിൽ നതാൻ വെൽബി ഫിസ്കേയുടേയും ഡെബൊറാ വാട്ടർമാൻ വിനാൽ ഫിസ്കേയുടേയും പുത്രിയായി ഹെലൻ മരിയ ഫിസ്കേ ജനിച്ചു.
അവരുടെ പിതാവ് ഒരു മന്ത്രിയും ഗ്രന്ഥകർത്താവും അതോടൊപ്പം ആംഹെസ്റ്റ് കലാലയത്തിൽ ലത്തീൻ , ഗ്രീക്ക് ഭാഷകൾ, തത്വശാസ്ത്രം എന്നിവ കൈകാര്യം ചെയ്തിരുന്ന പ്രൊഫസറുമായിരുന്നു.
ഹെലന് ഹംഫ്രി വാഷ്ബൺ ഫിസ്കേ (? – 1833), ഡേവിഡ് വിനാൽ ഫിസ്കേ എന്നിങ്ങനെ രണ്ടു സഹോദരന്മാരും ആൻ എന്ന സഹോദരിയുമാണുണ്ടായിരുന്നത്.
സഹോദരന്മാർ രണ്ടുപേരും ജനിച്ച് അധികം താമസിയാതെതന്നെ മരണമടഞ്ഞിരുന്നു.
അദ്വൈതവാദികളായാണ് കുട്ടികൾ വളർ‌ത്തപ്പെട്ടത്.
അമേരിക്കൻ ഐക്യനാടുകളുടെ ട്രഷറിയുടെ സോളിസിറ്ററായി സേവനമനുഷ്ടിച്ചിരുന്ന ഒരു ഫെഡറൽ സർക്കാർ ഉദ്യോഗസ്ഥനായിരുന്ന ഇ.
സി. ബാൻഫീൽഡിന്റെ പത്നിയായിരുന്നു സഹോദരി ആൻ.
1844-ൽ ഹെലൻ മേരിക്കു കേവലം പതിനാലു വയസ്സുള്ളപ്പോൾ പെൺകുട്ടികളുടെ മാതാവു മരണമടഞ്ഞു.
മൂന്നു വർഷത്തിനു ശേഷം അവരുടെ പിതാവും മരണമടഞ്ഞു.
ഹെലൻ ഫിസ്കിന്റെ വിദ്യാഭ്യാസത്തിനായി അദ്ദേഹം സാമ്പത്തിക സഹായവും മേൽനോട്ടം വഹിക്കാൻ ഒരു അമ്മാവനെയും ഏർപ്പെടുത്തിയിരുന്നു.
ഇബ്സ്വിച്ച് വനിതാ സെമിനാരിയിലും, ന്യൂയോർക്ക് നഗരത്തിൽ റവറന്റ് ജോൺ സ്റ്റീവൻസ് കാബട്ട് ആബട്ട് നടത്തിയിരുന്ന ആബട്ട് ഇൻസ്റ്റിട്ട്യൂട്ടിലുമായി ഹെലൻ മരിയ വിദ്യാഭ്യാസം ചെയ്തു.
അവൾ ആംഹെസ്റ്റിൽ നിന്നുതന്നെയുള്ള അമേരിക്കൻ കവയിത്രി എമിലി ഡിക്കിൻസന്റെ സഹപാഠിയായിരുന്നു.
അവരുടെ ജീവിതകാലം മുഴുവൻ രണ്ടുപേർ ചേർന്നു പ്രവർത്തിച്ചിരുന്നുവെങ്കിലും അവരുടെ ചുരുക്കം ചില കത്തുകൾ മാത്രമേ കാലത്തെ അതിജീവിച്ചുള്ളു.
വിവാഹം, കുടുംബം ആദ്യകാല രചനകൾ എന്നിവ
1852 ൽ, തന്റെ 22 ആമത്തെ വയസിൽ, ഹെലൻ മരിയ ഫിസ്കെ യു.എസ്. ആർമി ക്യാപ്റ്റനായിരുന്ന എഡ്വേർഡ് ബിസ്സൽ ഹണ്ടിനെ വിവാഹം കഴിച്ചു.
അവർക്ക് രണ്ട് ആൺകുട്ടികളാണുണ്ടായിരുന്നത്.
അതിൽ ഒരാളായിരുന്ന മുറേ ഹണ്ട് (1853-1854) 1854 ൽ ഒരു മസ്തിഷ്ക രോഗം ബാധിച്ച് ബാല്യകാലത്തുതന്നെ മരണമടഞ്ഞിരുന്നു.
അദ്ദേഹത്തിന്റെതന്നെ നാവിക കണ്ടുപിടിത്തങ്ങളിലൊന്ന് പരീക്ഷിച്ചു നോക്കവേ ഒരു അപകടം സംഭവിച്ച് 1863 ഒക്ടോബർ മാസത്തിൽ അവരുടെ ഭർത്താവ് കൊല്ലപ്പെട്ടു.
അവരുടെ രണ്ടാമത്തെ പുത്രൻ വാറൻ "റെന്നി" ഹോഴ്സ്ഫോർഡ് ഹണ്ട് (1855-1865) വെസ്റ്റ് റോക്സ്ബറിയിലെ അമ്മായിയുടെ ഭവനത്തിൽവച്ച് 1865-ൽ ഡിഫ്തീരിയ ബാധിച്ചു മരണമടഞ്ഞിരുന്നു.
ഹണ്ടിന്റെ ആദ്യകാല ചെറുകാവ്യങ്ങളിലധികവും ശോകപൂർണ്ണ അന്തരീക്ഷത്തിൽനിന്നും നഷ്ടങ്ങളും ദുഃഖം ഖനീഭവിച്ച കടുത്ത അനുഭവങ്ങളിൽനിന്നുമൊക്കെ ഉയിർത്തുവന്നവയാണ്.
ഈ സമയം വരെ, അവരുടെ ജീവിതം സ്വകാര്യവും സാമൂഹ്യവുമായ കടമകളിൽ ആമഗ്നമായതായിരുന്നു.
1866-ലെ ശൈത്യകാലത്ത് ന്യൂപോർട്ടിലേക്ക് സ്വയം പറിച്ചുനട്ടപ്പോഴാണ് അവരുടെ യഥാർഥ സാഹിത്യജീവിതം ആരംഭിച്ചതെന്നു പറയാം.
മൂന്നു വർഷം കഴിഞ്ഞ് ദ അറ്റ്ലാന്റിക്സിൽ അവരുടെ ആദ്യ കവിതയായ "കൊറോണേഷൻ" പ്രത്യക്ഷപ്പെട്ടു.
അതോടെ പ്രത്യേകിച്ച് ആ മാസികയുമായും അതുപോലെ തന്നെ ദ നേഷൻ, ഇൻഡിപ്പെൻഡന്റ് എന്നിവയുമായും ദീർഘവും ഫലപുഷ്ടിയുള്ളതുമായ ഒരു ബന്ധം ആരംഭിച്ചിരുന്നു.
1868-1870 കാലത്ത് യൂറോപ്പിൽ യാത്രയിലും സാഹിത്യപ്രവർത്തനത്തിലുമായി അവർ ചെലവഴിച്ചു.
1872 ൽ ആദ്യമായി കാലിഫോർണിയ സന്ദർശിക്കുകയുണ്ടായി.
1873-1874-ലെ ശൈത്യകാലത്ത്, കൊളറാഡോ സംസ്ഥാനത്തെ, കൊളറാഡോ സ്പ്രിങ്ങ്സ് എന്ന സ്ഥലത്തുള്ള സെവൻ ഫാൾസ് റിസോർട്ടിൽ ക്ഷയരോഗ ചികിത്സയുടെ ഭാഗമായുള്ള വിശ്രമത്തിനായി അവർ തങ്ങിയിരുന്നു.
ആന്റിബയോട്ടിക്കുകളുടെ കണ്ടുപിടിത്തത്തിനുമുമ്പ് ഈ രോഗം  അതീവ വിനാശകരമായിരുന്നു.
( കൊളറാഡോ സ്പ്രിങ്ങ്സിലെ ക്ഷയരോഗ ചികിത്സ എന്ന ഭാഗം കാണുക).
കൊളറാഡോ സ്പ്രിങ്ങ്സിൽ ആയിരിക്കുമ്പോൾ, അവർ അതി സമ്പന്നനായ ഒരു ബാങ്കറും റെയിൽറോഡ് എക്സിക്യുട്ടീവുമായിരുന്ന വില്ല്യം ഷാർപ്ലെസ് ജാക്സണുമായി കൂടിക്കാഴ്ച നടത്തിയിരുന്നു.
1875 ൽ അവർ വിവാഹിതരാകുകയും തന്റെ പേരിലേയ്ക്കു ജാക്ക്സൺ എന്ന പേരു കൂട്ടിച്ചേർക്കുകയും പിന്നീടുള്ള രചനകളിൽ ഈ പേരിൽ കൂടുതലായി അറിയപ്പെടുകയും ചെയ്തു.
തന്റെ ആദ്യകാല സൃഷ്ടികൾ അവർ അജ്ഞാതഎഴുത്തുകാരിയായാണു രചിച്ചത്.
സാധാരണയായി "H.H" എന്ന തൂലികാ നാമം ഉപയോഗിച്ചിരുന്നു.
റാൽഫ് വാൽഡോ എമേഴ്സൺ അവരുടെ കവിതകളെ പ്രശംസിക്കുകയും അദ്ദേഹത്തിന്റെ പൊതു വായനാവേദികളിൽ അവരുടെ പല കവിതകളും ഉപയോഗിക്കുകയും ചെയ്തിരുന്നു.
അവയിൽ അഞ്ചു കവിതകൾ തന്റെ ‘പാർനാസ്സസ്: ആൻ ആന്തോളജി ഓഫ് പോയട്രി’ (1880) എന്ന കൃതിയിൽ ഉൾപ്പെടുത്തുകയും ചെയ്തു.
അടുത്ത രണ്ടു വർഷങ്ങളിൽ, മെർസി ഫിൽബ്രിക്ക്സ് ചോയിസ്, ഹെറ്റിസ് സ്ട്രേഞ്ച് ഹിസ്റ്ററി എന്നിവ ഉൾപ്പെടെ മൂന്നു നോവലുകൾ ഗ്രന്ഥകാരിയുടെ പേരില്ലാതെ നോ നെയിം പരമ്പരയിൽ പ്രസിദ്ധീകരിക്കപ്പെട്ടു.
ഇതേ പരമ്പരയുടെ ഭാഗമായി എമിലി ഡിക്കിൻസന്റെ സംഭാവനയും ‘എ മാസ്ക്ക് ഓഫ് പോയെറ്റ്സ്’ എന്ന ഗ്രന്ഥത്തിൽ ഉൾപ്പെടുത്തുന്നതിനെ അവർ പ്രോത്സാഹിപ്പിച്ചു.
തദ്ദേശീയ അമേരിക്കൻ  ഇന്ത്യക്കാരുടെ ക്ഷേമപ്രവർത്തക
1879 ൽ പോൻക വർഗ്ഗത്തിലെ ചീഫ് സ്റ്റാൻഡിംഗ് ബീയർ ബോസ്റ്റണിൽ നടത്തിയ ഒരു പ്രഭാഷണം ശ്രവിച്ചതിനുശേഷം ജാക്സന്റെ താത്പര്യങ്ങൾ തദ്ദേശീയ അമേരിക്കൻ ഇന്ത്യൻ വർഗ്ഗക്കാരിലേയ്ക്കു തിരിഞ്ഞു.
നെബ്രാസ്ക റിസർവ്വേഷനിൽനിന്ന് തങ്ങളെ നിർബന്ധിതമായി നീക്കം ചെയ്തതും ഒക്ലാഹോമയിലെ ഇന്ത്യൻ ടെറിറ്ററിയായ ക്വാപ്പാ റിസർവ്വേഷനിലേയ്ക്ക് അയച്ചതിനേക്കുറിച്ചു സ്റ്റാൻഡിംഗ് ബിയർ വിവരിക്കുകയുണ്ടായി.
അവിടെ അവർ രോഗം, പ്രതികൂലവും കഠിനവുമായ കാലാവസ്ഥ, മോശമായ വിതരണ സംവിധാനങ്ങൾ‌ എന്നിവയാൽ ദുരിതമനുഭവിച്ചു.
തദ്ദേശീയ ഇന്ത്യൻ വർഗ്ഗക്കാരുടെമേലുള്ള  ഗവൺമെൻറ് ഏജന്റുമാരുടെ  മോശമായ പെരുമാറ്റത്തെത്തുടർന്ന് ജാക്ക്സൺ അവർക്കു വേണ്ടി ഒരു ആക്റ്റിവിസ്റ്റായി മാറി.
ഗവൺമെന്റിന്റെ തെറ്റായ നടപടികളെക്കുറിച്ചുള്ള അന്വേഷണങ്ങൾ നടത്തുകയും അവ പ്രസിദ്ധീകരിക്കുകയും, പരാതികൾ പ്രചരിപ്പിക്കുകയും, വളരെയധികം സംഭാവനകൾ ശേഖരിക്കുകയും പോൻകാ വർഗ്ഗത്തിനുവേണ്ടി ന്യൂയോർക്ക് ടൈംസിൽ എഴുതുകയും ചെയ്തു.
വികാരതീവ്രയും ധാരാളം സാഹിത്യ സൃഷ്ടികൾ സ്വന്തമായുള്ള എഴുത്തുകാരിയുമായ ജാക്സൺ പോൻകാകൾക്കും മറ്റ് അമേരിക്കൻ ഇന്ത്യൻ ഗോത്രങ്ങൾക്കുമെതിരേയുള്ള അനീതികൾക്കെതിരേ ഫെഡറൽ അധികാരികളുമായി ചൂടൻ സംവാദങ്ങളിലേർപ്പെട്ടിരുന്നു.
അവരുടെ പ്രധാന ഉന്നങ്ങളിലൊരാൾ യു.എസ്. ആഭ്യന്തര സെക്രട്ടറിയായിരുന്ന കാൾ ഷൂഴ്സായിരുന്നു.
“ഞാൻ കണ്ടിട്ടുള്ളതിൽവച്ച് ഏറ്റവും കൗശലമുള്ള അസത്യവാദികളിലൊരാൾ” എന്ന് ഒരിക്കൾ അവർ ഷൂഴ്സിനെ വിശേഷിപ്പിക്കുകയും ചെയ്തിരുന്നു.
അമേരിക്കൻ ഇൻഡ്യൻ ഗോത്രങ്ങളുമായുള്ള ഉടമ്പടികൾ സർക്കാർ തുടരേ ലംഘിക്കുന്നതിനേക്കുറിച്ച് അവർ വെളിപ്പെടുത്തലുകൾ നടത്തിയിരുന്നു.
യുഎസ് ഇന്ത്യൻ ഏജന്റുമാരുടേയും, സൈനിക ഉദ്യോഗസ്ഥരുടേയും അഴിമതികേളേക്കുറിച്ചും കുടിയേറ്റക്കാർ ഇന്ത്യൻ റിസർവ്വ് പ്രദേശങ്ങളിലേയ്ക്ക് അതിക്രമിച്ചു കടക്കുന്ന് ഇന്ത്യൻ ഭൂമികൾ കൈവശപ്പെടുത്തുന്നതിനേക്കുറിച്ചും അവർ രേഖകൾ തയ്യാറാക്കിയിരുന്നു.
നിരവധി പത്രാധിപന്മാരുടെ പിന്തുണ ലഭിക്കുന്നതിൽ ജാക്സൺ വിജയിക്കുകയും റിപ്പോർട്ടുകൾ ഈ പത്രങ്ങളിൽ പ്രസിദ്ധീകരിക്കപ്പെടുകയും ചെയ്തു.
അവരുടെ പത്രലേഖകരിൽ ന്യൂയോർക്ക് ഇൻഡിപെൻഡന്റിലെ വില്യം ഹെയ്സ് വാർഡ്, സെഞ്ച്വറി മാഗസിനിലെ റിച്ചാർഡ് വാട്സൺ ഗിൽഡർ, ന്യൂയോർക്ക് ഡെയ്ലി ട്രിബ്യൂണിലെ പ്രസാധകൻ വൈറ്റ്‍ലോ റെയ്ഡ് എന്നിവർ ഉൾപ്പെടുന്നു.
അവലംബം ↑ H.H.Jackson (1884) Ramona (NY: Harper) ↑ DeLyser, Dydia (2005), Ramona Memories: Tourism and the Shaping of Southern California, (Minneapolis: University of Minnesota Press)
ഹെസക്കിയായുടെ തുരങ്കം ഇംഗ്ലീഷ് വിലാസം https://ml.wikipedia.org/wiki/Hezekiah%27s_Tunnel ഹെസക്കിയായുടെ തുരങ്കം 2010-ൽ തുരങ്കത്തിനുള്ളിലുണ്ടായിരുന്ന സീലോഹാ ലിഖിതം
ബിസി 701-നടുത്ത് യൂദയായിലെ ഹെസക്കിയാരാജാവിന്റെ കാലത്ത് യെരുശലേമിൽ ദാവീദിന്റെ നഗരത്തിനടിയിലൂടെ 533 മീറ്റർ നീളത്തിൽ നിർമ്മിക്കപ്പെട്ട്, ഇന്നോളം നിലനിൽക്കുന്ന തുരങ്കമാണ് ഹെസക്കിയായുടെ തുരങ്കം അഥവാ സീലോഹാ തുരങ്കം .
യെരുശലേം നഗരത്തിന്റെ മുഖ്യജലശ്രോതസ്സായിരുന്ന ഗിഹോൺ അരുവിയിലെ വെള്ളം കെന്ദ്രോൻ സമതലത്തിൽ നിന്ന് ദാവീദിന്റെ നഗരത്തിനുള്ളിലെ സീലോഹാക്കുളത്തിൽ എത്തിച്ച് ഉപരോധാവസരങ്ങളിൽ നഗരത്തിലെ ജലലഭ്യത ഉറപ്പാക്കാൻ വേണ്ടിയായിരുന്നു ഇതു നിർമ്മിച്ചത്.
എബ്രായബൈബിൾ രാജാക്കന്മാരുടെ രണ്ടാം പുസ്തകത്തിൽ ഈ തുരങ്കം പരാമർശിക്കപ്പെടുന്നു.
യെരുശലേമിന്റെ മേൽ അസീറിയയുടെ ആക്രമണം ആസന്നമാണെന്നു കരുതിയ ഹെസക്കിയാ ഗിഹോൺ അരുവിയിലെ വെള്ളം തടഞ്ഞുനിർത്തി പടിഞ്ഞാറ് ദാവീദിന്റെ നഗരത്തിലെത്തിച്ചതായി ബൈബിളിലെ ദിനവൃത്താന്തം രണ്ടാം പുസ്തകത്തിലും പറയുന്നു.
1880-ൽ തുരങ്കത്തിലൂടെ നടന്ന കുട്ടികൾ പ്രാചീന എബ്രായലിപിയിൽ എഴുതപ്പെട്ട ഒരു ലിഖിതം, അതിന്റെ ഭിത്തിയിൽ കണ്ടെത്തി.
ഭിത്തിയിൽ നിന്നു വേർപെടുത്തി കടത്തിക്കൊണ്ടു പോകാനുള്ള ശ്രമത്തിനിടെ പിന്നീട് പൊട്ടിപ്പോയ ലിഖിതം ഒടുവിൽ തുർക്കിയിലെ ഇസ്താംബുൾ നഗരത്തിൽ എത്തിപ്പെട്ടു.
ഇസ്താംബുളിലെ മ്യൂസിയത്തിൽ ഇപ്പോൾ അതു സൂക്ഷിക്കപ്പെട്ടിരിക്കുന്നു.
തുരങ്കനിർമ്മിതി അവസാനഘട്ടത്തിന്റെ വിവരണമാണ് ലിഖിതത്തിന്റെ ഉള്ളടക്കം.
വിപരീതദിശകളിൽ പാറ തുരന്നു മുന്നേറിയ പണിക്കാർ പണിയുടെ പൂർത്തിയിൽ പരസ്പരം സന്ധിക്കുന്നതിന്റെ ചിത്രമാണത്.
കേടുപാടുകൾ മൂലം വായന എളുപ്പമല്ലാതായിരിക്കുന്ന ലിഖിതത്തിന്റെ ഏകദേശവായന ഈവിധമാണ്:- “ തുളക്കലിന്റെ പൂർത്തിയാകൽ:  തുളക്കലിന്റെ കഥ ഇതാണ്.  കല്ലുപൊട്ടിക്കുന്നവർ അവരുടെ കോടാലികൾ, ഒരോരുത്തനും എതിർദിശയിൽ വീശിക്കൊണ്ടിരുന്നു.   തുളച്ചുകയറാൻ മൂന്നു മുഴം മാത്രം ബാക്കി നിൽക്കെ, ഒരാൾ അപരനെ വിളിക്കുന്ന സ്വരം കേട്ടു.  എന്തെന്നാൽ വലതുവശത്ത് ഒരു വിടവ് ഉണ്ടായിക്കഴിഞ്ഞിരുന്നു.  അങ്ങനെ തുളക്കൽ പൂർത്തിയായ ദിവസം കല്ലുപൊട്ടിച്ചിരുന്ന ഓരോരുത്തനും സ്വന്തം കൂട്ടാളിയേയും, കോടാലി കോടാലിയേയും ചെന്നുമുട്ടി. അപ്പൊൾ അരുവിയിലെ വെള്ളം കുളത്തിലേക്ക് 1200 മുഴം ദൂരം ഒഴുകിയെത്തി.  കല്ലുപണിക്കാരുടെ തലക്കു മുകളിൽ പാറയുടെ ഉയരം 100 മുഴമായിരുന്നു ”
തുരങ്കത്തിനുള്ളിലെ ലിഖിതത്തിന്റേയും ഭിത്തിയുടെ മിനുക്കലിൽ കാണപ്പെട്ട ജൈവപദാർത്ഥങ്ങളുടേയും സഹായത്തോടെ തുരങ്കത്തിന്റെ കാലം നിർണ്ണയിക്കപ്പെട്ടിട്ടുണ്ട്.
അവലംബം ↑ രാജാക്കന്മാരുടെ രണ്ടാം പുസ്തകം 20:20 ↑ ബൈബിൾ: 2 ദിനവൃത്താന്തം 32-ആം അദ്ധ്യായം ↑ Siloam Inscription , യഹൂദവിജ്ഞാനകോശത്തിലെ ലേഖനം ↑ Ancient Israel, A Short History from Abraham to the Roman Destruction of the Temple (പുറങ്ങൾ 133-34) ↑
സുമംഗലി (ചലച്ചിത്രം)
1971-ൽ പുറത്തിറങ്ങിയ ഒരു മലയാളചലച്ചിത്രമാണ് സുമംഗലി .
പി.എസ്.വി എന്റർപ്രൈസസ്സിന്റെ ബാനറിൽ പി എസ് വീരപ്പയാണ് ഈ ചിത്രം നിർമിച്ചത്.
സ്വാമിയുടെ കഥക്ക് ജഗതി എൻ. കെ. ആചാരി തിരക്കഥയെഴുതി എം.കെ രാമു.
സംവിധാനം നിർവ്വഹിച്ചു.
പ്രസാദ് ബഹദൂർ ശങ്കരാടി പോൾ വെങ്ങോല ഷീല ടി.ആർ. ഓമന പിന്നണിഗായകർ യേശുദാസ് പി. ജയചന്ദ്രൻ എസ്. ജാനകി
അവലംബം പുറത്തേക്കുള്ള കണ്ണികൾ ചലച്ചിത്രംകാണാൻ സുമംഗലി (1971)
സുമ റോക്ക് ഇംഗ്ലീഷ് വിലാസം https://ml.wikipedia.org/wiki/Zuma_Rock
നൈജീരിയയിലെ നൈജർ സംസ്ഥാനത്തിൽ സ്ഥിതി ചെയ്യുന്ന ഗബ്റോ , ഗ്രാഡൊഡൈയോറൈറ്റ് എന്നിവയടങ്ങിയ വലിയ ഒറ്റ ശിലയായി കാണപ്പെടുന്ന ഇൻട്രസീവ് റോക്ക് ആണ് സുമ റോക്ക് .
നൈജീരിയ തലസ്ഥാനമായ അബൂജയുടെ പടിഞ്ഞാറൻ ഭാഗത്ത് അബുജ മുതൽ കഡുനയിലേക്കുള്ള പ്രധാന റോഡിൽ കാണപ്പെടുന്ന സുമ റോക്ക് "സുലേജയിൽ നിന്നും അബുജയിലേക്കുള്ള ഗേറ്റ്വേ ".
"Gateway to Abuja from Suleja".
എന്നും വിളിക്കുന്നു സുമ റോക്ക് 300 മീറ്റർ (൨,൩൭൯ അടി) മുകളിൽ ഉയർന്നു കാണപ്പെടുന്നു.
അവലംബം പുറം കണ്ണികൾ World 66 Archived 2018-04-01 at the Wayback Machine .
Abuja.net
സുമംഗല (ആനുകാലികം) ഇംഗ്ലീഷ് വിലാസം https://ml.wikipedia.org/wiki/Sumangala
1901ൽ കായംകുളത്തു നിന്നു പ്രസിദ്ധീകരിച്ചിരുന്ന വനിതാ മാസികയാണ് ‘സുമംഗല’ .
പന്തളത്തു തമ്പുരാൻ , ഉള്ളൂർ , വള്ളത്തോൾ , അപ്പൻ തമ്പുരാൻ മുതൽ ആ കാലത്തെ തലയെടുപ്പുള്ള എഴുത്തുകാരുടെ രചനകളാൽ സമ്പന്നമായിരുന്നു ‘സുമംഗല’.
കേരളത്തിലെ ആദ്യകാല മുദ്രാലയങ്ങളിലൊന്നായ കായംകുളത്തെ സുവർണ രത്ന പ്രഭാ പ്രസിലായിരുന്നു അച്ചടിച്ചിരുന്നത്.
എൻ. കേശവപിള്ള, എരുവയിൽ ചക്രപാണി വാര്യർ, എന്നിവരായിരുന്നു പത്രാധിപർ.
എം. രാമസ്വാമി നായിഡുവായിരുന്നു പ്രസാധകൻ.
മൂന്നു വർഷത്തോളം പുറത്തിറങ്ങി.
പിന്നീട് ബ്രഹ്മവിദ്യാഭൂഷൺ പി.കെ. പണിക്കരുടെ നേതൃത്ത്വത്തിൽ പുനഃപ്രസിദ്ധീകരിച്ചെങ്കിലും നീണ്ടു നിന്നില്ല.
അവലംബം ↑ https://www.manoramaonline.com/women/women-news/2018/03/09/news-paper-for-women.html
സുമംഗല (വൃത്തം)
ഒരു സംസ്കൃത വൃത്തമാണ് സുമംഗല .
ജഗതിഛന്ദസ്സിലുള്ള വൃത്തമാണിത്.
ലക്ഷണം “ ജഭം ജരത്തൊടു സുമംഗലാഭിധം ”
ഇതിന് പഞ്ചചാമരം എന്നും പേരുണ്ട്.
പഞ്ചചാമരത്തിൽ മറ്റുവിധത്തിലുള്ള ലക്ഷണങ്ങളുമുണ്ട്.
സുമതി മൊറാർജി
ഇന്ത്യയിലെ ഒരു പ്രമുഖ കപ്പൽ വ്യവസായിയായിരുന്നു സുമതി മൊറാർജി (1909 മാർച്ച് 13 -27 ജൂൺ 1998) .
ഇന്ത്യൻ കപ്പൽ വ്യവസായരംഗത്തെ ആദ്യ വനിതയായി ഇവർ അറിയപ്പെടുന്നു .
കപ്പൽ ഉടമകളുടെ സംഘടനയായ ഇന്ത്യൻ നാഷണൽ ഷിപ്പ് ഓണേഴ്സ് അസോസിയേഷന്റെ തലപ്പെത്തത്തിയ ലോകത്തിലെ ആദ്യത്തെ വനിതയായിരുന്നു സുമതി .
1971 ൽ രാജ്യം ഇവരെ പത്മവിഭൂഷൺ ബഹുമതി നൽകി ആദരിച്ചു .
മഥുരാദാസ് ഗോകുൽദാസ്, അദ്ദേഹത്തിന്റെ ഭാര്യ പ്രേമബായി എന്നിവരുടെ മകളായി  ബോംബെയിലെ ഒരു സമ്പന്നകുടുംബത്തിൽ ജനിച്ചു.
ജമുന എന്നായിരുന്നു പേര്.
സിന്ധ്യ സ്റ്റീം നാവിഗേഷൻ കമ്പനിയുടെ സ്ഥാപകനായ നരോത്തം മൊറാർജിയുടെ ഏക പുത്രൻ ശാന്തികുമാർ നരോത്തം മൊറാർജിയെ നന്നേ ചെറുപ്പത്തിൽ തന്നെ വിവാഹം ചെയ്തിരുന്നു.
പിൽക്കാലത്ത് സിന്ധ്യ സ്റ്റീം നാവിഗേഷൻ കമ്പനി ഇന്ത്യയിലെ ഏറ്റവും വലിയ കപ്പൽ ഗതാഗത സ്ഥാപനമായി വളർന്നു .
കപ്പൽ വ്യവസായത്തിൽ
1923-ൽ തനിക്ക് 20 വയസുള്ളപ്പോൾ തന്നെ സുമതി കമ്പനിയുടെ മാനേജിംഗ് ഏജൻസിയിൽ പങ്കാളിയായിരുന്നു.
തുടക്കത്തിൽ ചെറുതായിരുന്ന കമ്പനി ക്രമേണ വികസിച്ചു.
1946-ൽ സുമതി കമ്പനിയുടെ പൂർണ്ണ ചുമതല ഏറ്റെടുക്കുമ്പോളേക്കും ആറായിരം ജോലിക്കാരുള്ള ഒരു വലിയ സ്ഥാപനമായി ഇത് മാറിക്കഴിഞ്ഞിരുന്നു.
ഇതിനകം ഡയറക്ടർ ബോർഡ് അംഗമായിരുന്ന അവർ ഷിപ്പിംഗ് ട്രേഡിൽ തന്റെ വൈദഗ്ദ്ധ്യം വർഷങ്ങൾ കൊണ്ട് വികസിപ്പിച്ചെടുത്തു.
1956, 1957, 1958 എന്നീ വർഷങ്ങളിലും പിന്നീട് 1965-ലും ഇന്ത്യൻ നാഷണൽ സ്റ്റീംഷിപ്പ് ഓണേഴ്സ് അസോസിയേഷന്റെ പ്രസിഡന്റായി തിരഞ്ഞെടുക്കപ്പെട്ടു.
അവരുടെ നേതൃത്വത്തിൽ 43 കപ്പലുകളും  552,000 ടൺ ശേഷിയുമായി സിന്ധ്യ സ്റ്റീം നാവിഗേഷൻ കമ്പനി വളർന്നു.
ഗാന്ധിജിയുടെ സ്വാധീനം
സുമതി മഹാാത്മാഗാന്ധിയുമായി നിരന്തര സമ്പർക്കം പുലർത്തിയിരുന്നു.
ഇരുവരും പല അവസരങ്ങളിലും കണ്ടുമുട്ടിയതായി പത്ര റിപ്പോർട്ടുകളിൽ രേഖപ്പെടുത്തിയിട്ടുണ്ട്.
തന്റെ അടുത്ത സുഹൃത്തുക്കളിൽ ഒരാളായി ഗാന്ധിജി അവരെ കണക്കാക്കിയിരുന്നു.
1942 നും 1946 നും ഇടക്ക്, അവൾ ഇന്ത്യൻ സ്വാതന്ത്യപ്രസ്ഥാനത്തിനു വേണ്ടി ഗാന്ധിജിയോടൊപ്പം പ്രവർത്തിച്ചിരുന്നു .
1998 ജൂൺ 27 ന്, 91-ആം വയസ്സിൽ അവർ ഹൃദയാഘാതം മൂലം മരിച്ചു.
സുമതീന്ദ്ര ആർ. നാഡിഗ്
പ്രശസ്തനായ കന്നഡ കവിയും സാഹിത്യ നിരൂപകനുമായിരുന്നു ഡോ.സുമതീന്ദ്ര നാഡിഗ് (മരണം 7 ഓഗസ്റ്റ് 2018).
നാഷണൽ ബുക്ക് ട്രസ്റ്റിന്റെ മുൻ ചെയർമാനായിരുന്നു.
കർണാകയിലെ ചിക്കമംഗലൂരിൽ 1935 ലായിരുന്നു സുമതീന്ദ്രന്റെ ജനനം.
ആധുനിക സാഹിത്യത്തിൽ മുഖ്യധാരയിൽ ഉണ്ടായിരുന്ന സുമതീന്ദ്രയുടെ പ്രധാന കൃതികളാണ് ദാമ്പത്യ ഗീത, പഞ്ചഭൂത, ഖണ്ഡകാവ്യ സമാഹരം.
ബാലകൃതികളും ചെറുകഥകളും നിരൂപണ ഗ്രന്ഥങ്ങളും അദ്ദേഹം തയ്യാറാക്കിയിട്ടുണ്ട്.
പുരസ്കാരങ്ങൾ കർണാടക സാഹിത്യ അക്കാഡമി അവാർഡ് സാഹിത്യ പുരസ്‌ക്കാർ നിരജ്ഞന പ്രശസ്തി കെമ്പ ഗൗഡ പുരസ്‌ക്കാരം അവലംബം
സുമംഗല ഇംഗ്ലീഷ് വിലാസം https://ml.wikipedia.org/wiki/Leela_Nambudiripad
മലയാളത്തിലെ പ്രശസ്ത ബാലസാഹിത്യകാരിയായിരുന്നു സുമംഗല എന്ന ലീലാ നമ്പൂതിരിപ്പാട് .
ചെറുകഥകൾക്കും നോവലുകൾക്കും പുറമെ കുട്ടികൾക്കുവേണ്ടി അൻപതോളം കഥകളും ലഘുനോവലുകളും രചിച്ചു.
സ്മിത്‌സോണിയൻ ഇൻസ്റ്റിറ്റ്യൂട്ടിനു വേണ്ടി ആശ്ചര്യചൂഡാമണി കൂടിയാട്ടത്തിന്റെ ക്രമദീപികയും ആട്ടപ്രകാരവും ഇംഗ്ലീഷിലേക്കു വിവർത്തനം ചെയ്തു.
കേരളകലാമണ്ഡലത്തിന്റെ പബ്ലിസിറ്റി വിഭാഗത്തിന്റെ മേധാവിയായി പ്രവർത്തിച്ചിട്ടുണ്ടു്.
2021 ഏപ്രിൽ 27 ചൊവ്വാഴ്ച വൈകുന്നേരം 6:05 ഓടെ വടക്കാഞ്ചേരിയിലെ മകന്റെ വീട്ടിൽ വെച്ച് അന്തരിച്ചു.
1934 മെയ് 16-ന്‌ പാലക്കാടു ജില്ലയിലെ വെള്ളിനേഴി ഒളപ്പമണ്ണ മനയ്ക്കൽ ജനിച്ചു.
പിതാവ് പണ്ഡിതനും കവിയുമായിരുന്ന ഒ.എം.സി. നാരായണൻ നമ്പൂതിരിപ്പാട് .
മാതാവു്, നമ്പൂതിരി സമുദായത്തിലെ പരിഷ്കരണപ്രസ്ഥാനത്തിനു നേതൃത്വം നൽകിയവരിലൊരാളായ കുറൂർ ഉണ്ണി നമ്പൂതിരിപ്പാടിന്റെ മകൾ, ഉമാ അന്തർജ്ജനം.
ഇവരുടെ മൂത്ത പുത്രിയായിരുന്നു ലീല.
അവർക്കു് ആറു് അനുജത്തിമാരും മൂന്ന് അനുജന്മാരുമുണ്ടായിരുന്നു.
സ്വഗ്രാമമായ വെള്ളിനേഴിയിൽ സ്കൂൾ ഇല്ലാതിരുന്നതുകൊണ്ടു് ഒറ്റപ്പാലം ഹൈസ്കൂളിലായിരുന്നു സുമംഗലയുടെ വിദ്യാഭ്യാസം.
1948-ൽ പത്താം ക്ലാസ്സ് പാസ്സായെങ്കിലും തുടർന്നു കോളേജിൽ പഠിക്കാൻ പ്രായം തികഞ്ഞിരുന്നില്ല.
അച്ഛന്റെ കീഴിൽ സംസ്കൃതവും ഇംഗ്ലീഷും പഠിച്ചു.
പിന്നീട് കോളേജിൽ ചേരുകയുണ്ടായില്ല.
പതിനഞ്ചാംവയസ്സിൽ സുമംഗല വിവാഹിതയായി.
ദേശമംഗലം മനയ്ക്കൽ നാരായണൻ നമ്പൂതിരിപ്പാടിന്റെയും വിഷ്ണുദത്ത അന്തർജ്ജനത്തിന്റേയും പുത്രനായ അഷ്ടമൂർത്തി നമ്പൂതിരിപ്പാടായിരുന്നു ഭർത്താവു്.
യജുർവ്വേദപണ്ഡിതനും ഭൂഗർഭശാസ്ത്രത്തിൽ ബിരുദധാരിയുമായിരുന്ന അദ്ദേഹം 2014-ൽ അന്തരിച്ചു.
ഡോ. ഉഷ നീലകണ്ഠൻ, നാരായണൻ, അഷ്ടമൂർത്തി എന്നിവരാണു് മക്കൾ.
വിവാഹത്തിനുശേഷം കോഴിക്കോടും 1973 മുതൽ ഷൊർണ്ണൂരും വസിച്ചു.
കേരളകലാമണ്ഡലത്തിൽ ചെറിയൊരു ജോലിയോടെ പ്രവേശിച്ച സുമംഗല പിന്നീട് അവിടത്തെ പബ്ലിസിറ്റി ഓഫീസർ ചുമതല വഹിച്ചു.
1972 മുതൽ കേരളകലാമണ്ഡലത്തിന്റെ പബ്ലിസിറ്റി വിഭാഗത്തിൽ പ്രവർത്തിച്ചു.
കൃതികൾ ബാലസാഹിത്യം പഞ്ചതന്ത്രം (പുനരാഖ്യാനം) തത്ത പറഞ്ഞ കഥകൾ ( ശുകസപ്തതിയുടെ പുനരാഖ്യാനം) കുറിഞ്ഞിയും കൂട്ടുകാരും നെയ്‌പായസം തങ്കക്കിങ്ങിണി മഞ്ചാടിക്കുരു മിഠായിപ്പൊതി കുടമണികൾ മുത്തുസഞ്ചി നടന്നു തീരാത്ത വഴികൾ നിഘണ്ടു പച്ചമലയാളം നിഘണ്ടു (രണ്ടു ഭാഗം) നോവലുകൾ കടമകൾ ചതുരംഗം ത്രയ്യംബകം അക്ഷഹൃദയം ചെറുകഥാസമാഹാരം നുണക്കുഴികൾ ചരിത്രം കേരളകലാമണ്ഡലം ചരിത്രം പുരസ്കാരങ്ങൾ കേരളസർക്കാരിന്റെ സാമൂഹ്യക്ഷേമവകുപ്പ് അവാർഡ് (നെയ്‌പായസം) കേരളസാഹിത്യഅക്കാദമിയുടെ ബാലസാഹിത്യത്തിനുള്ള ശ്രീപദ്മനാഭസ്വാമി അവാർഡ് (മിഠായിപ്പൊതി) ബാലസാഹിത്യത്തിനുള്ള 2010-ലെ കേരള സാഹിത്യ അക്കാദമി പുരസ്കാരം നടന്നു തീരാത്ത വഴികൾ എന്ന പുസ്തകത്തിന് .
കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം - 2013 ഗുരുവായൂർ ദേവസ്വം പൂന്താനം പുരസ്കാരം (2016) ശൂരനാട് കുഞ്ഞൻപിള്ള പുരസ്ക്കാരം (2017) അവലംബം
https://localnews.manoramaonline.com/thiruvananthapuram/local-news/2018/01/24/t2-sooranat.html
സുമതി (ചലച്ചിത്ര നടി) ഇംഗ്ലീഷ് വിലാസം https://ml.wikipedia.org/wiki/Sumathi_(actress)
മലയാള സിനിമയിലെ പഴയ ബാലതാരമായിരുന്നു സുമതി അഥവാ ബേബി സുമതി (Tamil: சுமதி) .
1964 ആഗസ്റ്റ് 19 ന് തമിഴ്നാട്ടിലെ മധുരയിൽ ജനിച്ചു.
അവരുടെ മാതൃഭാക്ഷ സൌരാഷ്ട്രയാണ് .
2 വയസു മുതലാണ് സുമതി സിനിമകളിൽ അഭിനയിച്ചു തുടങ്ങുന്നത്.
ബാലതാരമായി, മലയാളം, തമിഴ് , തെലുങ്ക് , കന്നട , ഹിന്ദി സിനിമകളിൽ അഭിനയിച്ചു.
അച്ഛൻ ഒരു ഫോട്ടോഗ്രാഫറായിരുന്നു.
സുമതിയ്ക്ക് 7 സഹോദരൻമാരും 3 സഹോദരികളുമുണ്ട്.
മാസ്റ്റർ പ്രഭാകർ എന്നറിയപ്പെട്ടിരുന്ന മൂത്ത സഹോദരനാണ് ആദ്യമായി സിനിമാരംഗത്ത് എത്തിയത്.
1966 കാലഘട്ടത്തിൽ ഒരു സംവിധായകൻ തന്റെ ചിത്രത്തില് അഭിനയിക്കുന്നതിന് ഒരു ബാലതാരത്തെ അന്വേഷിച്ചു നടക്കവേയാണ് സുമതിയെ അദ്ദേഹം കണ്ടെത്തുന്നത്.
ആ ചിത്രത്തിൽ ഭരത്ഗോപിയുടെ മകളായിട്ടായിരുന്നു സിനിമയിലേയ്ക്കുള്ള അരങ്ങേറ്റം.
സുമതി അഭിനയജീവിതം ആരംഭിക്കുന്നത് ബേബി സുമതി എന്ന പേരിൽ മലയാള ചിത്രങ്ങളിലൂടെയാണ്.
അനേകം മലയാള സിനിമകളിൽ ബാലതാരമായി അഭിനയിച്ചിട്ടുണ്ട്.
ചില സിനിമകളിൽ ആൺകുട്ടികളുടെ വേഷത്തിലും അഭിനയിച്ചിരിക്കുന്നു.
സേതുബന്ധനം പോലെയുള്ള സിനിമകളിൽ ഡബിൾ റോളുകളിലും തിളങ്ങിയിരുന്നു.
അക്കാലത്തെ ബാലതാരങ്ങളിലെ സൂപ്പർ താരമായിരുന്നു ബേബി സുമതി.
ബാലതാരത്തിൽ നിന്നു കാലക്രമേണ മോഡലിംഗിലേയ്ക്കും ശ്രദ്ധ ചെലുത്തിയിരുന്നു.
അവർ ബാലതാരമായിരുന്നപ്പോൾ അനേകം ഫിലിംഫെയർ , നന്തി അവാർഡുകള്ക്ക് അക്കാലത്ത് അർഹയായി.
മൂന്നാമത്തെ സഹോദനായ മാസ്റ്റർ പ്രഭാകർ , ഇളയ സഹോദനായ മാസ്റ്റർ കുമാറിനോടൊപ്പവും കുറേ ചിത്രങ്ങളിൽ ഒരുമിച്ചഭിനയിച്ചു.
കുടുംബത്തിലെ ഒരാളല്ലെങ്കിൽ മറ്റൊരാൾ സിനിമാരംഗവുമായി ചേർന്നു പ്രവർത്തിച്ചിരുന്നു.